Waldeck-Pyrmont

Waldeck-Pyrmont var et tysk fyrstedømme, medlem av Det tyske forbund, og etter den tyske riksgrunnleggelse i 1871 en av de tyske forbundsstatene.

Residensby for fyrstene og hovedstad var først borgen Waldeck ved Eder og fra 1655 Arolsen (idag Bad Arolsen). Fyrstedømmet bestod av to deler som var adskilt fra hverandre, det tidligere grevskapet Waldeck (idag i Nord-Hessen), som var grunnlagt i år 1180, og det vesentlig mindre grevskapet Pyrmont (idag i Syd-Niedersachsen), som i 1625 gjennom arv var blitt forent med Waldeck. Waldeck-Pyrmont ble fyrstedømme i 1712. 

Fyrstedømmet overlevet uroen under Napoleonskrigene, og sluttet seg til Det tyske forbund i 1815. Fra 1868 ble fyrstedømmet forvaltet av kongeriket Preussen, men forble nominelt selvstendig. 

I 1871 ble det en forbundsstat i Det tyske keiserrike. Etter fyrstens abdikasjon i 1918 ble Waldeck-Pyrmont en fristat (republikk). 30. november 1921 ble Pyrmont etter en folkeavstemning innlemmet i den prøyssiske provinsen Hannover som del av den nye landkretsen Hameln-Pyrmont. 1. april 1929 ble den gjenværende fristaten Waldeck også innlemmet i Fristaten Preussen, i provinsen Hessen-Nassau.

Waldeck-Pyrmont hadde et areal på 1121 km² og 61 707 innbyggere (1910).

I 1879 ble den da tyve år gamle prinsesse Emma av Waldeck-Pyrmont (datter av fyrst Georg Viktor) gift med kong Wilhelm III av Nederland.
mini|left|300px|Kart over fyrstedømmet i tiden 1712–1921

 Eksterne lenker 
 Fürstentum Waldeck 
 Der Freistaat Waldeck im Überblick
 Bad Wildungen Homepage
 Geschichte und Karte des Fürstentums Waldeck 1789

Kategori:Tidligere tyske forbundsstater
Kategori:Hessens historie
Kategori:Fristaten Preussen
Kategori:Tidligere stater i Europa
Kategori:Tidligere fyrstedømmer
Kategori:Stater og territorier etablert i 1180
Kategori:Stater og territorier opphørt i 1918